《同区孝廉启图游石室》
明代·卢兆龙

不知星子陨何年，岩洞空明势若悬。好挽石牙窥秘穴，忽从山后达诸天。

厨供野酌寒吹叶，僧送清茶细引泉。买得小舟寻别胜，蓬壶归路已茫然。

作者简介：卢兆龙，字本潜。香山（今中山市）人。明熹宗天启二年（一六二二）进士，官至太常寺少卿。著有《桐封集》、《游五岳集》。清道光《广东通志》卷六九、光绪《香山县志》卷一三有传。